Resolució 407/2017, de 19 de desembre
La relativa a l'estat d'una elefanta que viu en captivitat.
Si bé la persona reclamant, en exercici del seu dret, ha demanat tramitar la seva Reclamació seguint el procediment de mediació regulat a l'article 42 LTAIPBG, la nul·la predisposició municipal a facilitar-lo ha portat a la seva inviabilitat i conseqüent renúncia formulada per la persona reclamant; constatats aquests fets, i d'acord amb el previst per l'article 37 RGAIP, el mediador ha decidit donar per acabada la mediació i continuar la tramitació del procediment de reclamació fins a la seva resolució pel ple de la GAIP, cosa de la qual s'ha informat a les parts.
Tota la informació demanada és informació pública, en el sentit que dóna a aquest concepte l'article 2.b LTAIPBG, d'informació que és en poder de l'Administració, bé perquè ha estat elaborada per la pròpia administració o obtinguda per ella amb motiu de l'exercici de les seves funcions, i en conseqüència qualsevol persona té dret a obtenir-la, a l'empara de l'article 18 LTAIPBG; es tracta, per una altra banda, d'informació objectiva, relacionada directament amb les funcions administratives de control d'activitats privades i de protecció dels animals i en la que, tret de les excepcions assenyalades puntualment, no sembla que hi concorrin límits legals que puguin justificar denegar-ne l'accés.
Cal tenir en compte que qui sol·licita la informació és una entitat sense afany de lucre, que contribueix als interessos generals en l'àmbit de protecció dels animals, i que la demana per verificar i controlar el compliment efectiu de la legislació vigent en aquest àmbit, tant amb la finalitat legítima i emparada legalment de garantir unes condicions adequades de vida d'un animal singular, com també de protecció de la seguretat i salut de les persones que hi poden entrar en contacte, atesa la potencial perillositat de l'animal en qüestió.
Número d'expedient de la Reclamació: 405/2017.
"I. Que s'aporti la llicència atorgada a la senyora... (la propietària de la DUMBA) per part d'aquest Ajuntament per la tinença de la Dumba, en compliment del que es disposa a l'article 3 de la Llei 50/1999, de 23 de desembre, sobre règim jurídic de la tinença d'animals potencialment perillosos.
Que s'aporti la documentació presentada per justificar els requisits de l'article 3 de la Llei 50/1999 junt amb la sol·licitud de llicència per la tinença de la Dumba, concretament:
"- No estar incapacitat per proporcionar les cures necessàries.
"- Acreditació d'haver formalitzat una assegurança de responsabilitat civil per danys a tercers que puguin ser causats pels seus animals.
Llicència d'activitats o autorització d'activitat per la tinença de la Dumba, tenint en compte el que es disposa a l'article 6 de l'Ordre de 28 de novembre de 1988, de creació del Registre de nuclis zoològics de Catalunya.
Que s'informi a aquesta entitat de quines han estat les inspeccions realitzades al domicili de la senyora... (la propietària) per observar si es compleixen els requisits de l'Annex de l'Ordre de 23 de desembre de 1991, d'establiment de mesures necessàries per al manteniment d'animals salvatges en captivitat i el resultat de les mateixes.
"V. Que s'aporti la següent informació i documentació justificativa:
"- Quin tipus de tancat de seguretat disposa la senyora... (la propietària) per a la Dumba.
"- Si hi ha instal·lada la barrera a què fa referència l'Annex de l'Ordre de 28 de novembre de 1988, de creació del Registre de nuclis zoològics de Catalunya...
"- Fotografies dels rètols indicadors de l'existència d'una animal perillosa.
"- Pla d'emergència i de material suficient en cas d'escapada de l'animal.
"- Antecedents i experiència acreditada.
"- Disponibilitat d'instal·lacions i allotjaments adequats des del punt de vista higienicosanitari, de protecció animal i de seguretat ciutadana.
"- Capacitació adequada dels ensinistradors, en consideració als requisits o les titulacions que es puguin establir oficialment.
"- Ser major d'edat i no estar incapacitat.
"- Falta d'antecedents penals per delictes de..., així com l'absència de sancions per infraccions en matèria de tinença d'animals potencialment perillosos.
"- Compromís de compliment de normes de maneig i de comunicació de dades.
En Abril de 2017 es rep un escrit de F.A.AD.A. (Fundació per a l'Assessorament i Acció de Defensa dels Animals), indicant que estan estudiant el tema de la DUMBA i sol·licita una sèrie de documentació.
Els tràmits per part del municipi, en aquests moments són els següents:
Al llarg de les setmanes següents la GAIP va contactar o intentar contactar diverses vegades amb l'Ajuntament de Caldes de Montbui, amb l'objecte d'organitzar la primera sessió de mediació, però va resultar impossible davant la nul·la disposició municipal a aquests efectes.
Finalment, la GAIP va informar a la persona reclamant sobre aquesta manca de bona predisposició municipal a la mediació i va aconsellar-li renunciar a aquest procediment, per tal de facilitar una resolució ràpida de la Reclamació.
El 15 de setembre de 2017 la persona reclamant comunica el següent a la GAIP: tenint en compte la passivitat de l'administració pública en aquest procediment, manifestem que renunciem a la mediació sol·licitada i demanem que s'emeti la corresponent resolució".
Els antecedents posen de manifest que si bé la persona reclamant, en exercici del seu dret, ha demanat tramitar la seva Reclamació seguint el procediment de mediació regulat a l'article 42 LTAIPBG, la nul·la predisposició municipal a facilitar-lo ha portat a la seva inviabilitat i conseqüent renúncia formulada per la persona reclamant.
Aquest comportament municipal comporta un incompliment flagrant de l'article 42.4 LTAIPBG, segons el qual "l'Administració no pot oposar-se a l'aplicació d'aquest procediment si les altres parts l'accepten", i impedeix donar satisfacció al dret reconegut legalment a l'entitat reclamant d'intentar accedir a la informació sol·licitada de comú acord amb l'Ajuntament.
Constatats aquests fets, i d'acord amb el previst per l'article 37 RGAIP, el mediador ha decidit donar per acabada la mediació i continuar la tramitació del procediment de reclamació fins a la seva resolució pel ple de la GAIP, cosa de la qual s'ha informat a les parts.
La informació sol·licitada és diversa i cal valorar punt per punt si procedeix declarar el dret de la persona reclamant a obtenir-la i la corresponent obligació municipal a proporcionar-la.
Amb caràcter general, i llevat dels casos puntuals que s'argumenta el contrari, es pot afirmar que tota la informació demanada és informació pública, en el sentit que dóna a aquest concepte l'article 2.b LTAIPBG, d'informació que és en poder de l'Administració, bé perquè ha estat elaborada per la pròpia administració o obtinguda per ella amb motiu de l'exercici de les seves funcions, i en conseqüència qualsevol persona té dret a obtenir-la, a l'empara de l'article 18 LTAIPBG.
Es tracta, per una altra banda, d'informació objectiva, relacionada directament amb les funcions administratives de control d'activitats privades i de protecció dels animals i en la que, tret de les excepcions assenyalades puntualment, no sembla que hi concorrin límits legals que puguin justificar denegar-ne l'accés.
Cal tenir en compte, a més a més, que qui sol·licita la informació és una entitat sense afany de lucre, que contribueix als interessos generals en l'àmbit de protecció dels animals, i que la demana per verificar i controlar el compliment efectiu de la legislació vigent en aquest àmbit, tant amb la finalitat legítima i emparada legalment de garantir unes condicions adequades de vida d'un animal singular, com també de protecció de la seguretat i salut de les persones que hi poden entrar en contacte, atesa la potencial perillositat de l'animal en qüestió.
Es valora tot seguit de forma detallada fins a quin punt procedeix lliurar cada una de les informacions demanades:
I.La llicència municipal atorgada a la senyora... (la propietària de la DUMBA) per la tinença de la Dumba, en compliment del que es disposa a l'article 3 de la Llei 50/1999, de 23 de desembre, sobre règim jurídic de la tinença d'animals potencialment perillosos.
El precepte citat disposa, efectivament, que la tinença d'animals potencialment perillosos requereix una llicència municipal.
Per tant, l'Ajuntament de Caldes hauria d'haver atorgat aquesta llicència, que constitueix sens dubte informació pública i l'entitat reclamant té dret a obtenir-la.
Si aquesta llicència no existeix, l'Ajuntament ha d'indicar-ho expressament, cosa que també constitueix informació pública i que pot ser rellevant als efectes que l'entitat reclamant consideri pertinents.
II.La documentació presentada per justificar els requisits de l'article 3 de la Llei 50/1999 junt amb la sol·licitud de llicència per la tinença de la Dumba, concretament:
- No estar incapacitat per proporcionar les cures necessàries.
- Acreditació d'haver formalitzat una assegurança de responsabilitat civil per danys a tercers que puguin ser causats pels seus animals.
Efectivament, l'article 3 de la Llei 50/1999 requereix que la persona sol·licitant d'una llicència per la tinença d'animals potencialment perillosos ha de presentar a l'Ajuntament la documentació acreditativa dels quatre requisits que s'acaba d'apuntar.
Si és a mans de l'Ajuntament, aquesta documentació és informació pública i, en principi, l'entitat reclamant podria tenir dret a obtenir-la o, si no és en poder de l'Ajuntament, que així se li manifesti expressament.
En el cas dels requisits primer i tercer no sembla que concorrin límits que puguin justificar la denegació de la informació sol·licitada.
En el cas del certificat d'antecedents penals, cal tenir en compte que l'article 23 LTAIPBG prohibeix donar dades relatives a la comissió d'infraccions; per tant, si el certificat acredita la inexistència d'antecedents, res impedeix complir l'obligació de donar-lo; però si fa constar la comissió d'infraccions penals o administratives per part de la persona titular de la llicència, llavors no es podria donar aquesta informació.
Pel que fa al certificat d'aptitud psicològica, cal tenir en compte que l'article 23 LTAPBG també prohibeix lliurar dades personals relatives a la salut; per tant aquesta informació no es pot donar.
Nogensmenys, i atès l'evident interès públic en què l'entitat reclamant pugui tenir constància del compliment efectiu d'aquests requeriments legals, és justificat requerir a l'Ajuntament de Caldes de Montbui que li faciliti un certificat de la secretaria que doni fe d'aquest compliment (és a dir: de la presentació d'un certificat d'aptitud psicològica i d'un d'antecedents penals de la persona sol·licitant de la llicència), si s'escau, o del seu incompliment, si és el cas.
Efectivament, aquest precepte requereix la presentació de la corresponent llicència municipal al sol·licitar la inscripció al Registre de nuclis zoològics de Catalunya.
Si l'Ajuntament de Caldes de Montbui ha atorgat aquesta llicència, cal que en faciliti còpia a l'entitat reclamant, ja que és informació pública i no és versemblant que hi concorri cap límit que justifiqui denegar aquesta informació.
En cas que aquesta llicència no existeixi, per les mateixes raons exposades anteriorment, cal que l'Ajuntament així ho indiqui expressament a l'entitat reclamant.
Indicar quines han estat les inspeccions realitzades al domicili de la senyora... (la propietària) per observar si es compleixen els requisits de l'Annex de l'Ordre de 23 de desembre de 1991, d'establiment de mesures necessàries per al manteniment d'animals salvatges en captivitat i el resultat de les mateixes.
Aquest apartat demana també informació pública, tan rellevant com les altres informacions demanades als apartats anteriors, i no sembla que hi concorri cap límit legal que justifiqui denegar-la.
Per atendre aquesta sol·licitud, l'Ajuntament ha d'assenyalar quines han estat les inspeccions realitzades (amb indicació de la data, més que sigui aproximada, de cada una d'elles) i quin ha estat el resultat, és a dir, hauria de facilitar les corresponents actes d'inspecció.
Si no s'ha fet cap inspecció, cal que així ho indiqui expressament a l'entitat reclamant.
V. Que s'aporti la següent informació i documentació justificativa:
Tota la informació demanada en aquest apartat és també informació pública, no sembla que hi pugui concórrer cap límit legal que pugui justificar denegar-ne l'accés i, per tant, procedeix declarar el dret de l'entitat reclamant a obtenir-la i requerir a l'Ajuntament que li la lliuri, sempre que la informació i la documentació justificativa demanades existeixin als serveis municipals; si alguna d'aquestes informacions o documents no estan en poder de l'Ajuntament, llavors caldrà que així ho indiqui expressament.
Cal tenir en compte, tanmateix, que el que no es pot emparar en l'LTAIPBG és l'exigència a realitzar actuacions municipals, como ara fer fotografies d'uns determinats rètols; ara bé, el que si que es pot exigir és còpia de les fotografies, si existeixen.
Segons l'article citat, el certificat de capacitació per a l'ensinistrament ha de ser emès per l'Administració autonòmica competent, que és la de la Generalitat.
Això no impedeix, naturalment, que pugui estar en poder de l'Ajuntament, bé per haver-lo aportat la propietària de l'elefanta, o per qualsevol altra circumstància.
Si aquest certificat, i la documentació acreditativa dels requisits citats, és en poder de l'Ajuntament, ha de lliurar-lo a l'entitat reclamant, ja que és informació pública (en relació amb els certificats d'antecedents penals i d'aptitud psicològica, caldria tenir les mateixes precaucions indicades a l'apartat II anterior).
Si l'Ajuntament no té aquesta informació, i coneix l'òrgan de la Generalitat competent que hauria de tenir-la, llavors cal que apliqui el previst per l'article 30 LTAIPBG, és a dir: derivar-li la sol·licitud i informar-ne a l'entitat reclamant, tot indicant-li l'Administració i l'òrgan al que s'ha derivat perquè pugui exercir el seu dret a la informació pública.
I si l'Ajuntament ni té la informació a què es refereix aquest apartat VI, no coneix l'òrgan de l'Administració de la Generalitat que podria tenir-la, ha d'informar d'això a l'entitat reclamant.
L'article 6 de la Llei 50/1999 disposa que els ajuntaments han de disposar d'un Registre d'animals potencialment perillosos, en el que, en el cas de Caldes de Montbui, hauria d'estar-hi inscrita, amb tota probabilitat, l'elefanta objecte d'aquesta Reclamació.
La informació relativa a la inscripció en aquest Registre és informació pública i no concorren límits legals que justifiquin denegar-la.
Par tant l'entitat reclamant té dret a aquest certificat, que hauria de fer constància de les dades enregistrades o, si fos el cas, de la manca d'inscripció.
Si l'Ajuntament té en el seu poder un certificat de sanitat animal de l'elefanta objecta d'aquesta Reclamació, cal que hi doni accés a l'entitat reclamant, ja que es tracta d'informació pública i no és versemblant que hi concorrin límits legals que justifiquin denegar-lo.
I si no el té en el seu poder, cal que així ho indiqui expressament a l'entitat Reclamant.
El precepte indicat preveu la necessitat d'enregistrar determinats trasllats dels animals potencialment perillosos a comunitats autònomes diferents.
Té sentit, per tant, demanar a l'Ajuntament de Caldes de Montbui les possibles inscripcions sobre trasllats de l'elefanta fetes al seu Registre d'animals potencialment perillosos.
Aquestes inscripcions, així com els eventuals certificats de sanitat animal, si existeixen, són informació pública i no sembla que pugui concórrer cap límit que justifiqui denegar-la a l'entitat reclamant.
I si aquesta informació no existeix, cal que l'Ajuntament ho indiqui així expressament.
Sobre la base d'aquestes comunicacions i de les efectuades per les persones interessades, la GAIP ha de fer seguiment del compliment de les seves resolucions, d'acord amb el previst pels articles 48 i següents del seu Reglament, aprovat pel Decret 111/2017, de 18 de juliol, i per l'apartat 30 del seu Manual de reclamació, i pot adoptar les mesures que s'hi preveuen en cas d'incompliment.
Sobre la base dels antecedents i fonaments jurídics exposats, el Ple de la GAIP, en la sessió de 19 de desembre de 2017, resol per unanimitat:
I. La llicència municipal per la tinença de la Dumba, en compliment del que es disposa a l'article 3 de la Llei 50/1999, de 23 de desembre, sobre règim jurídic de la tinença d'animals potencialment perillosos.
La documentació presentada per justificar els requisits de l'article 3 de la Llei 50/1999 junt amb la sol·licitud de llicència per la tinença de la Dumba, concretament la relativa a no estar incapacitat per proporcionar les cures necessàries i a l'acreditació d'haver formalitzat una assegurança de responsabilitat civil per danys a tercers que puguin ser causats pels seu animal, així com també un certificat de la secretaria municipal sobre la presentació dels requisits relatius al certificat d'antecedents penals i al certificat d'aptitud psicològica.
Indicació de quines han estat les inspeccions realitzades al domicili de la senyora... (la propietària) per observar si es compleixen els requisits de l'Annex de l'Ordre de 23 de desembre de 1991, d'establiment de mesures necessàries per al manteniment d'animals salvatges en captivitat i el resultat de les mateixes.
V. La informació i documentació que estigui en poder de l'Ajuntament justificativa següent:
El certificat de capacitació a què fa referència l'article 7 de la Llei 50/1999, en relació amb l'ensinistrament de la Dumba i la documentació relativa al compliment dels requisits per obtenir-lo, que són els següents:
- Certificació de la secretaria de l'Ajuntament sobre la presentació del certificat d'aptitud psicològica.
Si l'Ajuntament no té la informació indicada per aquest apartat, cal que apliqui l'article 30 LTAIPBG i derivi aquesta part de la sol·licitud d'informació a l'Administració competent per emetre aquest certificat de capacitació, si la coneix, i n'informi a l'entitat reclamant.
Certificat d'inscripció de l'elefanta al Registre d'animals potencialment perillosos.
Inscripcions efectuades al Registre municipal conforme la Dumba és traslladada d'una comunitat a una altra per treballar (des del 2011 fins a l'actualitat), dins del marc del circ, així com, per a cada trasllat, el certificat de sanitat animal emès per l'autoritat competent, que acrediti la situació sanitària de l'animal i la inexistència de malalties o trastorns que el facin especialment perillós, tal com requereix l'article 6 de la Llei 50/1999, de 23 de desembre, sobre el Règim jurídic de la tinença d'animals potencialment perillosos.
La informació indicada als apartats anteriors s'ha de lliurar d'acord amb les consideracions fetes al fonament jurídic 2 i si l'Ajuntament no la té tota en el seu poder, cal que indiqui expressament la informació indicada que li manca.
Barcelona, 19 de desembre de 2017